C 264/18
MT
Il-Ġurnal Uffiċjali tal-Unjoni Ewropea
27.7.2023
Illustrazzjoni 2
Eżempju ta’ mogħdija ta’ adattament għall-ġestjoni tar-riżorsi tal-ilma
Sors: Kingsborough et al., 2016. — Strumenti li joffru punti ta’ dħul għall-implimentazzjoni u l-integrazzjoni, jiġifieri, l-integrazzjoni tal-adattament f’politiki u strumenti settorjali oħra.
L-adattament ma għandx jitwettaq b’mod iżolat mill-politiki eżistenti.
Għalhekk, għandu jiġi promoss il-ħolqien ta’ rabtiet ejn l-adattament u l-istrumenti eżistenti.
Għandhom jiġu sfruttati s-sinerġiji mal-politiki azzjonali u l-għodod eżistenti.
L-istrumenti ewlenin li jservu bħala punti ta’ dħul għall-integrazzjoni taladattament jinkludu: il-leġiżlazzjoni, l-istrateġiji eżistenti, l-istandards, l-għodod tal-ippjanar, l-oqfsa ta’ valutazzjoni, il-programmi ta’ riċerka u żvilupp, in-networks u l-gruppi ta’ ħidma.
Madankollu, din l-integrazzjoni tal-adattament ma għandhiex tkun limitata biss għall-istabbiliment ta’ għanijiet, għażliet u azzjonijiet speċifiċi għas-settur fl-istrateġija ta’ adattament.
Hija meqjusa prattika tajba li tiġi rieżaminata l-konsistenza tal-miżuri rilevanti kollha mal-miri u l-objettivi ta’ adattament kif ukoll il-kontribut ta’ kull politika għal soluzzjonijiet ta’ adattament.
Eżempju ta’ prattika tajba huwa diskuss fil-kaxxa tat-test tal-eżempju ta’ każ 4.
L-aspett makrofiskali tal-adattament għat-tibdil fil-klima huwa qasam ta’ politika trażversali importanti.
It-tibdil filklima għandu rilevanza makrofiskali peress li għandu impatt kemm fuq in-nefqa pubblika kif ukoll fuq id-dħul.
Madankollu, l-oqfsa fiskali nazzjonali fl-Istati Membri tal-UE jirriflettu t-tibdil fil-klima u r-riskji fiskali relatati biss sa ċertu punt limitat, l-aktar b’arranġamenti baġitarji biex ilaħħqu mal-kost tad-diżastri relatati mal-klima.
Sabiex tittejjeb ir-reżiljenza fiskali/finanzjarja għat-tibdil fil-klima, l-ippjanar baġitarju, il-governanza, u l-arranġamenti istituzzjonali jistgħu jqisu aħjar ir-riskji fiskali relatati mal-klima u t-telf relatat mal-klima.
L-isforzi ta’ politika biex jitnaqqas id-distakk fil-protezzjoni tal-klima, jiġifieri l-proporzjon ta’ telf mhux assigurat, ikunu ta’ appoġġ għal dan l-għan ukoll, peress li jistgħu jillimitaw il-kost fiskali tat-tibdil fil-klima u b’hekk jippreżervaw ir-riżorsi għall-investimenti fl-adattament.
Qasam ta’ politika prominenti ieħor ta’ importanza sinifikanti għall-implimentazzjoni u l-integrazzjoni tal-adattament huwa l-ġestjoni tar-riskju ta’ diżastri u r-rwol tal-protezzjoni ċivili.
L-awtoritajiet tal-protezzjoni ċivili mhux biss huma l-ewwel rispondenti fl-avvenimenti ta’ diżastri dejjem aktar severi relatati mal-klima mistennija (għargħar, maltempati, nirien, eċċ.), iżda għandhom ukoll xenarju usa’ ta’ riskju ta’ diżastri fil-kompetenza tagħhom, li jindirizza diżastri naturali oħra (eż., terremoti, żbroffar ta’ vulkani) kif ukoll riskji teknoloġiċi u soċjetali (eż. theddid ċibernetiku, theddid ibridu, inċidenti industrijali).
Huma importanti s-sinerġiji mill-qrib fl-iżvilupp ta’ pjanijiet ta’ azzjoni u fl-implimen­ tazzjoni, inkluża l-allokazzjoni tar-riżorsi għal miżuri ta’ adattament u ta’ prevenzjoni u kunsiderazzjonijiet ta’ reżiljenza fiskali.
Il-miżuri ta’ adattament għat-tibdil fil-klima u l-miżuri ta’ prevenzjoni tad-diżastri għall-perikli relatati mal-klima huma mistennija li fil-biċċa l-kbira jkunu l-istess.
Madankollu, huwa importanti wkoll li jiġu kkunsidrati aspetti oħra ta’ prevenzjoni tad-diżastri biex jiġu żgurati l-akbar sinerġiji possibbli bejn il-miżuri (eż. l-adattament talbini għat-tibdil fil-klima, filwaqt li meta rilevanti titqies ukoll is-sikurezza siżmika) u li l-prinċipji ta’ “tagħmel l-ebda ħsara” u adattament ħażin jiġu kkunsidrati f’perspettiva usa’ tar-reżiljenza għad-diżastri u tas-soċjetà.